የአንበጣ መንጋና የጎርፍ አደጋ ያስከተሉትን የምርት መቀነስ በመስኖ እርሻ ለማካካስ ቅድመ ዝግጅት ማድረጉን የአማራ ክልል ግብርና ቢሮ አስታወቀ፡፡
ባሕር ዳር፡ ጥቅምት 13/2013 (አብመድ) በአማራ ክልል ግብርና ቢሮ የአትክልትና ፍራፍሬ ዳይሬክቶሬት የአትክልት ባለሙያ ተፈራ ሰይፉ እንደተናገሩት በ2013 ዓ.ም የመስኖ እርሻ 248 ሺህ ሄክታር ማሳ በዘር ይሸፈናል፡፡ በመስኖ እርሻ ልማት 1 ነጥብ 2 ሚሊዮን አርሶ አደሮች በመሳተፍ 37 ነጥብ 7 ሚሊዮን ኩንታል ምርት ለማገኘት እቅድ እንደተያዘም ነው የተናገሩት፡፡ አርሶ አደሮች ገበያ ተኮር ሰብሎች ላይ ትኩረት በማድርግ የመስኖ ስራቸውን እንዲያከናውኑ አቅጣጫ ተይዟል ያሉት አቶ ተፈራ 80 በመቶ የሚሆን ማሳ በአተክልትና ፍራፍሬ እንደሚሸፈን አስረድተዋል፡፡በቆላማ አካባቢዎች ላይም የቆላ ስንዴ ለመዝበቅድመ ዝግጅቱ ለመስኖ ልማት የሚውሉ በመንገድ ሥራና በጎርፍ ጉዳት የደረሰባቸውን ቦዮች መጠገንና የመጥረግ ሥራም እየተሰራ እንደሚገኝ ተናግረዋል፡፡ የክረምቱ ጎርፍ ከፍተኛ ስለ ነበር በርካታ ቦዮች በደለል መሙላታቸውን አቶ ተፈራ ተናግረዋል፡፡ በአርሶ አደሮች የሚጠገኑና ከአርሶ አደሮች አቅም በላይ የሆኑ የመስኖ ቦዮችም መለየታቸውን ጠቁመዋል፡፡